सीवरेज सिस्टम के लिए सर्वे शुरू ~310 करोड़ खर्च होंगे प्रोजेक्ट पर
शहरमें सीवरेज योजना के तहत शहरवासियाें को गंदगी से निजात दिलाने के लिए बनाई गई 310.72 करोड़ की योजना के पहले चरण में होने वाले 85 करोड़ के कार्यों को लेकर तेलंगाना प्रदेश के सिकंदराबाद की टाटा कंपनी की ओर से शहर में बिछाई जाने वाली पाइप लाइनों के लिए शनिवार से सर्वे शुरू कर दिया है।
शनिवार को शहर में पहुंचे कंपनी के प्रतिनिधियों द्वारा अस्पताल रोड, तेल फैक्ट्री क्षेत्र समेत शहर के कई इलाकों का दूरबीन से सर्वे कर लाइन स्थल को चेक किया। कंपनी के प्रतिनिधि एस नड्ढा ने बताया कि पहले भी सर्वे किया जा चुका है, लेकिन काम शुरू करने से पहले पूरे निर्माण स्थल की जांच दूरबीन के माध्यम से की जा रही है। नगर परिषद के एईएन सुधाकर व्यास ने बताया कि टेंडर प्रक्रिया राज्य स्तर से हुई है। काम शुरू होने मेंं अभी समय लगेगा। आगामी 4-5 माह में कार्य शुरू कर दिया जाएगा। पूरे शहर में नालियों से निजात दिलाने के लिए लाइन बिछाने के साथ ट्रीटमेंट प्लांट तैयार कर शहर के गंदे पानी को ट्रीट कर उपयोग में लिया जाएगा। तीन चरणों में काम होगा। पहले चरण में पूरे शहर में चिह्नित स्थान पर लाइन बिछाने का कार्य कंपनी की ओर से किया जाएगा।
बारां. शहर में सीवरेज सिस्टम के लिए सर्वे करते कर्मचारी।
hin_Deva hin_Deva hin_Deva bho_Deva